ZMICO เฮสนั่น รายได้เพิ่มขึ้นหนุนกำไร Q3/59 โตเกือบ 2 เท่าตัว
ZMICO เฮสนั่น รายได้เพิ่มขึ้นหนุนกำไร Q3/59 โตเกือบ 2 เท่าตัวมาที่ 85.60 ลบ. จากปีก่อนกำไร 28.63 ลบ. ขณะที่ 9เดือนแรกกำไรอยู่ที่ 135.91 ลบ. เพิ่มขึ้น 61% จากปีก่อนกำไร 84.26 ลบ.
31 ต.ค. 2559

บริษัทหลักทรัพย์ ซีมิโก้ จำกัด (มหาชน) หรือ ZMICO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 85.60 ล้านบาท หรือมีกำไรสุทธิ 0.0655 บาทต่อหุ้น เพิ่มขึ้น 199% จากช่วงเดียวกันของปีก่อนที่มีกำไรสุทธิ 28.63 ล้านบาท หรือมีกำไรสุทธิ 0.0219 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้น หลังกำไรจากเงินลงทุนในหลักทรัพย์และส่วนแบ่งกำไรจากบริษัทร่วมเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 135.91 ล้านบาท หรือ 0.1039 บาทต่อหุ้น เพิ่มขึ้น 61% จากช่วงเดียวกันของปีก่อนที่มีกำไรสุทธิ 84.26 ล้านบาท หรือ 0.0644 บาทต่อหุ้น